Samanida Maŭzoleo

La Samanida Maŭzoleo estas maŭzoleo en la nordokcidenta parto de Buĥaro, Uzbekio, ĝuste ekster ties historia centro. Ĝi estis konstruita en la 10a jarcento kiel tombejo de la povega kaj influa islama Samanida dinastio kiu regis en la Samanida Imperio el proksimume 900 ĝis 1000. Ĝi enhavis tri tombojn, el kiuj unu estis de Nasr la 2-a.

La maŭzoleo estas konsiderata unu el la ikonaj ekzemploj de frua Islama arkitekturo Michailidis, Melanie (2014). "Dynastic Politics and the Samanid Mausoleum". Ars Orientalis. 44 (20220203): 20–39. doi:10.3998/ars.13441566.0044.003. ISSN 0571-1371. JSTOR 43489796.  kaj oni konsideras ĝin la plej antikva funebra konstruaĵo de la arkitekturo de Centra Azio. La Samanidoj establis sian de facto sendependecon el la Abasida Kaliflando en Bagdado kaj regis super partoj de moderna Afganio, Irano, Uzbekio, Taĝikio, kaj Kazaĥio. Ĝi estas la nura survivanta monumento el la Samanida epoko.

Perfekte simetria, fortika en sia grando, kaj monumenta en sia strukturo, la maŭzoleo ne nur kombinis multkulturajn konstruajn kaj ornamajn tradiciojn, kiel de Sogdio, Sasanio, Persio kaj eĉ de klasika kaj Bizanca arkitekturoj, sed ankaŭ aligis trajtojn kutimajn ĉe Islama arkitekturo – cirkla kupolo kaj kupoletoj, pintoformaj arkoj, prilaboritaj portaloj, kolonoj kaj interplektitaj geometriaj desegnoj en laboroj de brikoj. Je ĉiu angulo, la konstruistoj de la maŭzoleo uzis trumpojn, nome arkitektura solvo al la problemo subteni cirklo-planan kupolon sur kvadrato. La konstruaĵo estis kovrita per sedimentoj kelkajn jarcentojn post ties konstruado kaj estis remalkovrita dum la 20-a jarcento fare de arkeologia elfosado farita en la epoko de Sovetunio.

Referencoj

 Eksteraj ligiloj 

 Buĥara informado.
 Buĥara informado. loko

Kategorio:Konstruaĵoj en Uzbekio
Kategorio:Maŭzoleoj